FUNDARGERÐ SKÓLARÁÐSFUNDAR

**21. 01. 2020**

Mættir eru Jóna Katrín, Karen Dögg, Vera Sólveig,
Andrea Sigurðardóttir og Jóhanna Sigrún.
Halldór Páll fjarverandi.

Fundur settur kl 10:01

Dagskrá fundar:

1. Mál frá fulltrúum nemenda.
2. Kynning á skerpingu reglna um endurtektir.
3. Viðbragðsáætlun – við slysum. Rýmingaráætlun og – æfing, o.fl.
4. Önnur mál.
* 1. Mál frá fulltrúum nemenda:
Skólráðsfulltrúar sögðu frá SOS styrktarbarninu sem nemendafélagið Mímir hefur verið að styrkja í eitt ár. Ingunn Ýr og Þórný Þorsteins þáverandi jafnréttis- og skólaráðsfulltrúar komu þessari góðverki áfram og við vonum einnig eins og þær gerðu að þetta setji gott fordæmi og hvetji fleiri nemendafélög að gera það sama. Hann heitir Tamba Kamano, er tíu ára gamall og býr í barnaþorpinu Kankan í Gíneu. Í síðustu viku gaf stjórn nemendafélagsins Mímis 2019-2020 Tamba 40.000 krónur inn á framtíðarreikning hans. Stjórnin er líka að fara að senda bréf til hans með myndum af stjórninni, félagslífinu hér í ML og skemmtilegri kveðju. Okkur langar að gera það að vana fyrir komandi stjórnir að hver stjórn sendi Tamba að minnsta kosti þrjú bréf yfir þeirra kjörtímabil.
Jafnréttis- og skólaráðsfulltrúar segja frá tillögunni sem þær komu með til skólameistara í síðustu viku með fyrirlestrarsalinn. Gardínur rifnuðu í óveðrinu sem gerir það að verkum að það er erfitt að horfa á kvikmyndir í þeim kennslustundum inn í fyrirlestrasal. Nokkrar setur í sætunum eru einnig lausar en Halldór Páll skólameistari bað Pálma húsvörð að kíkja á þetta. Halldór Páll sagði Andreu frá því að þetta er komið inn í áætlun komandi ára ásamt bættri N-stofu. Andrea segir þeim sem viðstaddir eru skólaráðsfundinn frá þessu.

Nemanda vantar lykil að rennihurðinni niðri þar sem hann er í hjólastól. Pálmi er með yfirsýn á þessum málum og getur nemandinn haft samband við hann varðandi þetta.

* 2. Kynning á skerpingu reglna um endurtektir:
Kynning á skerpingu reglna um endurtektir verður frestað fram á næsta skólaráðsfund, 25. febrúar, þegar skólameistari er viðstaddur.
* 3. Viðbragðsáætlun – við slysum. Rýmingaráætlun og – æfing, o.fl:

Í vinnslu er viðbragðs- og rýmingaráætlun fyrir hverja byggingu á lóð skólans. Fundur var haldin um daginn að sögn Jónu Kötu sem gekk vel þar sem farið var yfir þessi mál með fulltrúa brunavarna í Árnessýslu, Jón Snæbjörnsyni öryggisfulltrúa skólans ásamt fleirum sem viðstaddir voru fundin. Á þeim fundi var meðal annars rætt hvert farið væri er farið ef kennsla er í gangi og það þyrfti að rýma byggingar.

Rýmingaræfing verður síðan haldin vonandi núna í vor. Viðbragðsaðilar myndu þá vera kallaðir út svo hægt sé að getum sjá hversu langan tíma það mun taka þá að koma á staðinn. Pálmi húsvörður myndi þá t.d ganga á öll herbergi í hverri byggingu og tekið manntal. Jóna Katrín sagði að gott hafi verið að fá sýn frá slökkviliðsmanni yfir hvernig hlutirnir gætu gengið fyrir sig o.fl.

Andrea nefnir að skólameistari hafi tekið ábendingum hennar vel með gluggana á fjarvist sem hún nefndi við hann í síðustu viku og bað húsvörð að fara í málið. Pálmi húsvörður er strax búinn að setja ,,öryggiskúlur‘‘ á glugga sem á vantaði.

Grunur um bráðaofnæmi fyrir hnetum liggur ekki lengur fyrir.

* 4. Önnur mál

Rætt var að það væri hentugt að setja niður ákveðið skipulag á alla komandi mötuneytisfundi hjá skólaráðsfulltrúum, skólameistara og matreiðslumeistara. Skólaráðsfulltrúar komu með hugmynd að það væri flott kerfi að setja það inn í skóladagatalið eins og skólaráðsfundirnir og fleiri viðburðir eru.

Jóna Katrín og kennarafulltrúar þakka jafnréttis- og skólaráðsfulltrúum Andreu og Jóhönnu fyrir gott samstarf. Spjallað er um hvað fulltrúarnir lærðu af þessu lærdómsríka tækifæri og þessu frábæra embætti.

Fundi slitið kl 10:21

Andrea Sigurðardóttir ritaði fundargerð.